රුවන්වැලි මහා සෑ විහාරාධිපති පුජ්‍ය පල්ලේගම හේමරතන නාහිමියන් බැහැදැක ආශීර්වාද ලබාගත් රාජපක්ෂ මහතා රුවන්වැලි සෑරදුන් වැඳ ආගමික වතාවත් වල නිරතවුණා.අනතුරුව මහින්ද රාජපක්ෂ මහතා මිරිසවැටි විහාරාධිකාරී පූජ්‍ය ඊතල වැටුණුවැවේ ඥාණතිලක නාහිමියන් බැහැදැක ආශිර්වාද ලබා ගත්තා.පසුව ශ්‍රී සාරානන්ද මහා පිරිවෙන වෙත පැමිණි විපක්ෂ නායක මහින්ද රාජපක්ෂ මහතා ශාස්ත්‍රපති විශ්‍රාමික පිරිවෙන් පරිවෙනාධිපති පූජ්‍ය අටබාගේ විමලඤාණ නාහිමියන් හා පාලන පිරිවෙනාධිපති පූජ්‍ය උඩගම්පල ඤාණාලෝක නාහිමියන් බැහැදැක අගමික වතාවත්වල නිරතවුණා.මෙහිදී විපක්ෂ නායකවරයාහට ජය පිරිත් සජ්ජායනා කර ආශිර්වාද සිදුකරන ලැබුවා.ඉන් අනතුරුව ශ්‍රී සම්බුද්ධ ජයන්ති විහාරය වෙත පැමිණි විපක්ෂ නායක මහින්ද රාජපක්ෂ මහතා විහාරාධිපති පූජ්‍ය නුගේතැන්නේ ශ්‍රී පඤ්ඤානන්ද නාහිමියන් බැහැදැක ආශිර්වාද ලබා ගත්තා.